CELEX: 52020PC0473
Language: sl
Date: 2020-08-25
Title: Predlog IZVEDBENI SKLEP SVETA o dodelitvi začasne podpore Portugalski na podlagi Uredbe Sveta (EU) 2020/672 za ublažitev tveganj za brezposelnost v izrednih razmerah po izbruhu COVID-19

EVROPSKA KOMISIJA
            Bruselj, 25.8.2020
            COM(2020) 473 final
            2020/0227(NLE)
            Predlog
            IZVEDBENI SKLEP SVETA
            o dodelitvi začasne podpore Portugalski na podlagi Uredbe Sveta (EU) 2020/672 za ublažitev tveganj za brezposelnost v izrednih razmerah po izbruhu COVID-19
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Uredba Sveta 2020/672 (v nadaljnjem besedilu: uredba o instrumentu SURE) določa pravni okvir za zagotavljanje finančne pomoči Unije državam članicam, ki se zaradi izbruha COVID-19 soočajo z resnimi gospodarskimi motnjami ali jih takšne motnje resno ogrožajo. Podpora v okviru instrumenta SURE je v prvi vrsti namenjena financiranju shem skrajšanega delovnega časa ali podobnih ukrepov za zaščito zaposlenih in samozaposlenih, da se tako zmanjša obseg brezposelnosti in izgube dohodka, poleg tega pa tudi financiranju nekaterih ukrepov, povezanih z zdravjem, zlasti na delovnem mestu.
            
            
               Portugalska je 7. avgusta 2020 zaprosila za finančno pomoč Unije na podlagi uredbe o instrumentu SURE. Komisija se je v skladu s členom 6(2) uredbe o instrumentu SURE posvetovala s portugalskimi organi, da bi preverila nenadno in močno povečanje dejanskih in načrtovanih odhodkov, ki ga je povzročila pandemija COVID-19, neposredno povezano s shemami skrajšanega delovnega časa in podobnimi ukrepi ter ukrepi, povezanimi z zdravjem. Pomoč se nanaša na:
            
            
               (1)ukrep za podporo ohranjanja pogodb o zaposlitvi z začasno prekinitvijo dela ali skrajšanjem običajnega delovnega časa, določenega v portugalski delovnopravni zakonodaji. Ukrep upravičenim podjetjem zagotavlja kritje 70 % nadomestila za zaposlene, pri čemer nadomestilo znaša dve tretjini njihove običajne bruto plače. Za ta dvotretjinski popravek velja spodnja meja, ki je enaka nacionalni minimalni plači, in zgornja meja, ki je enaka trikratniku nacionalne minimalne plače. Pogoj za upravičenost je, da so podjetja prekinila svojo poslovno dejavnost ali so imela znatne izgube prihodka; 
            
            
               (2)novo in poenostavljeno posebno podporo za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa. Ta ukrep je podoben ukrepu iz točke (1), vendar se izvaja po poenostavljenih postopkih, ki omogočajo hitrejši dostop do sredstev. Upravičenim podjetjem zagotavlja kritje 70 % nadomestila za zaposlene, pri čemer nadomestilo znaša dve tretjini njihove običajne bruto plače, delodajalci pa so oproščeni plačila prispevkov za socialno varnost. Za ta dvotretjinski popravek velja spodnja meja, ki je enaka nacionalni minimalni plači, in zgornja meja, ki je enaka trikratniku nacionalne minimalne plače. Pogoj za upravičenost je, da so podjetja prekinila svojo poslovno dejavnost ali so imela vsaj 40-odstotno izgubo prihodka v obdobju 30 dni pred vložitvijo prošnje za podporo v primerjavi z istim mesecem predhodnega leta ali z mesečnim povprečjem dveh mesecev pred tem obdobjem. Ukrep je bil večkrat razširjen, med drugim s prilagoditvijo izračuna nadomestila za zaposlene na štiri petine njihove običajne bruto plače in postopno ukinitvijo oprostitve plačila prispevkov za socialno varnost za upravičena podjetja;
            
            
               (3)v primerih, ko so podjetja v krizi zaradi izbruha COVID-19, ko so upravičena do ukrepov iz točke (1) ali (2) in imajo program usposabljanja, ki so ga odobrile nacionalne javne službe za zaposlovanje in usposabljanje v okviru posebnih poklicnih programov, lahko zaposleni in podjetja prejmejo dodatek za usposabljanje, ki krije nadomestilo dohodka ter povezane stroške za usposabljanje, ki se izvaja med delovnim časom kot alternativa skrajšanju delovnega časa;
            
            
               (4)posebno podporo za podjetja za ponoven začetek opravljanja poslovne dejavnosti. Da se olajša vrnitev na delo in omogoči ohranitev delovnih mest, lahko podjetja, katerih zaposleni so bili upravičeni do ukrepov iz točke (1) ali (2), prejmejo nadomestilo bodisi v višini nacionalne minimalne plače na zadevnega zaposlenega, ki se izplača v enem obroku, bodisi v višini dvakratnika nacionalne minimalne plače na takega zaposlenega, ki se izplača postopoma v obdobju šestih mesecev. Če se podpora zagotovi postopoma, so podjetja upravičena tudi do delne, 50-odstotne oprostitve plačila prispevkov delodajalca za socialno varnost v zvezi z zadevnimi zaposlenimi;
            
            
               (5)dodatek za stabilizacijo dohodka za zaposlene, ki so upravičeni do ukrepov iz točke (1) ali (2). Do dodatka so upravičeni zaposleni, katerih bruto plača februarja 2020 ni presegla dvakratnika nacionalne minimalne plače. Zaposleni prejmejo nadomestilo, ki je enako razliki med bruto plačo iz februarja 2020 in bruto plačo v obdobju, v katerem je bil zaposleni vključen v eno od dveh zgoraj navedenih podpornih shem, s spodnjo mejo 100 EUR in zgornjo mejo 351 EUR; 
            
            
               (6)posebno podporo za samozaposlene, neformalne delavce in družbenike. Ukrep zagotavlja mesečno nadomestilo, ki je enako registriranemu dohodku posameznikov, z zgornjo mejo 438,81 EUR, če je dohodek nižji od 658,21 EUR, oziroma dvema tretjinama registriranega dohodka posameznikov z zgornjo mejo 438,81 EUR, če je dohodek višji od 658,21 EUR. Med 13. marcem in 30. junijem 2020 se je za skupni znesek mesečne podpore uporabljala prvotna spodnja meja v višini 219,41 EUR. Upravičene osebe so posamezniki, ki so prekinili svojo poslovno dejavnost ali so imeli vsaj 40-odstotno izgubo prihodka v obdobju 30 dni pred vložitvijo prošnje za podporo v primerjavi z istim mesecem predhodnega leta ali z mesečnim povprečjem dveh mesecev pred tem obdobjem; 
            
            
               (7)družinski dodatek za zaposlene, ki jim je onemogočeno delo, ker morajo skrbeti za otroke, mlajše od 12 let, ali druge vzdrževane osebe. Ukrep zagotavlja nadomestilo v višini 50 % nadomestila za zaposlene. Praviloma nadomestilo za zaposlene ustreza dvema tretjinama običajne bruto plače s spodnjo mejo, ki je enaka nacionalni minimalni plači, in zgornjo mejo, ki je enaka trikratniku nacionalne minimalne plače;
            
            
               (8)posebno podporo za ohranjanje pogodb o zaposlitvi izvajalcev usposabljanja zaradi odpovedi izvedbe poklicnih usposabljanj. Javna podpora zajema nadomestilo, ki krije plačo izvajalcev usposabljanja, tudi če se poklicno usposabljanje ne izvede;
            
            
               (9)več regionalnih ukrepov v zvezi z zaposlovanjem v avtonomni regiji Azori. Namen posebnih ukrepov, vključno z dodatnimi regionalnimi sredstvi poleg nacionalnih shem, in sicer za delo s skrajšanim delovnim časom, podporo za samozaposlene in za podjetja, da lahko ponovno začnejo opravljati svojo dejavnost, je ohraniti zaposlenost v regiji Azori v času izbruha COVID-19. Pogoj za podporo v okviru ukrepov je, da se ohranijo pogodbe o zaposlitvi in poslovna dejavnost;
            
            
               (10)več regionalnih ukrepov v zvezi z zaposlovanjem v avtonomni regiji Madeira. Namen posebnih ukrepov, vključno z dodatnimi regionalnimi sredstvi poleg nacionalnih shem, in sicer za delo s skrajšanim delovnim časom, podporo za samozaposlene in za podjetja, da lahko ponovno začnejo opravljati svojo dejavnost, je ohraniti zaposlenost v regiji Azori v času izbruha COVID-19. Pogoj za podporo v okviru ukrepov je, da se ohranijo pogodbe o zaposlitvi in poslovna dejavnost;
            
            
               (11)dodatek za zaposlene in samozaposlene osebe, ki začasno ne morejo opravljati svoje poklicne dejavnosti, ker so v preventivni izolaciji. Taki delavci so upravičeni do nadomestila, ki je enako njihovi osnovni plači; 
            
            
               (12)nadomestilo za bolniško odsotnost zaradi okužbe s COVID-19. V primerjavi s standardnim portugalskim sistemom nadomestil za bolniško odsotnost se za odobritev nadomestila za bolniško odsotnost zaradi COVID-19 ne uporablja čakalna doba. Javna podpora zajema nadomestilo, ki je enako bruto plači;
            
            
               (13)nakup osebne zaščitne opreme, ki se uporablja na delovnem mestu, zlasti v javnih bolnišnicah, na resornih ministrstvih, v občinah in avtonomnih regijah Azori in Madeira, kot ukrep, povezan z zdravjem;
            
            
               (14)kampanjo za higieno v šolah za zagotovitev varne vrnitve učiteljev, drugega osebja ter učencev in dijakov na delo oziroma k pouku;
            
         
         
            
               (15)testiranje okužb s COVID-19 za bolnišnične paciente in delavce v javnih bolnišnicah ter zaposlene v domovih za nego in ustanovah za varstvo otrok; 
            
            
               (16)posebno nadomestilo za zaposlene v nacionalni zdravstveni službi, vključene v boj proti izbruhu COVID-19. Gre za enkratni dodatek za uspešnost, ki ustreza 50 % običajne bruto plače zaposlenega.
            
            
               Portugalska je Komisiji predložila ustrezne informacije. 
            
            
               Komisija glede na razpoložljiva dejstva predlaga Svetu, da sprejme izvedbeni sklep o odobritvi finančne pomoči Portugalski v skladu z uredbo o instrumentu SURE v podporo zgoraj navedenim ukrepom.
            
            
               •Skladnost z veljavnimi predpisi s področja zadevne politike
            
            
               
                  Ta predlog je v celoti skladen z Uredbo Sveta 2020/672, na podlagi katere je predložen.
               
               
                  Predlog dopolnjuje drug instrument prava Unije za zagotavljanje podpore državam članicam v izrednih razmerah, in sicer Uredbo Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (Uredba (ES) št. 2012/2002). Uredba (EU) 2020/461 Evropskega parlamenta in Sveta, ki spreminja navedeni instrument, da bi se razširilo njegovo področje uporabe na izredne razmere večjih razsežnosti v javnem zdravju in opredelile posebne dejavnosti, upravičene do financiranja, je bila sprejeta 30. marca. 
               
            
            
               •Skladnost z drugimi politikami Unije
            
            
               
                  Predlog je del sklopa ukrepov, pripravljenih v odziv na trenutno pandemijo COVID-19, kot je „naložbena pobuda v odziv na koronavirus“, in dopolnjuje druge instrumente, ki podpirajo zaposlovanje, kot sta Evropski socialni sklad in Evropski sklad za strateške naložbe (EFSI)/InvestEU. Z uporabo izposojanja in posojanja za podporo državam članicam v tem konkretnem primeru izbruha COVID-19 bi ta predlog zagotavljal drugo raven zaščite za financiranje shem skrajšanega delovnega časa in podobnih ukrepov, s čimer bi pomagal ohranjati delovna mesta ter s tem zaščititi zaposlene in samozaposlene pred tveganjem brezposelnosti. 
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Pravna podlaga za ta instrument je Uredba Sveta 2020/672.  
               
            
            
               •Subsidiarnost (za neizključno pristojnost) 
            
            
               
                  Predlog je odziv na prošnjo države članice in odraža evropsko solidarnost z zagotavljanjem finančne pomoči Unije v obliki začasnih posojil državi članici, ki jo je prizadel izbruh COVID-19. Takšna finančna pomoč kot druga raven zaščite začasno podpira povečane javnofinančne odhodke držav članic za sheme skrajšanega delovnega časa in podobne ukrepe ter jim pomaga ščititi delovna mesta in s tem zaposlene in samozaposlene pred tveganjem brezposelnosti in izgube dohodka.
               
               
                  Podpora bo pomagala prizadetemu prebivalstvu in pripomogla k blažitvi neposrednih družbenih in gospodarskih posledic krize COVID-19. 
               
            
            
               •Sorazmernost
            
            
               
                  Predlog upošteva načelo sorazmernosti. Ne presega tistega, kar je potrebno za doseganje ciljev instrumenta. 
               
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Posvetovanja z zainteresiranimi stranmi
            
            
               
                  Zaradi nujne čimprejšnje priprave predloga, da bi ga Svet lahko pravočasno sprejel, posvetovanja z zainteresiranimi stranmi ni bilo mogoče izvesti.
               
            
         
         
            
               •Ocena učinka
            
            
               
                  Zaradi nujnosti priprave predloga ocena učinka ni bila izvedena.
               
            
            
               4.PRORAČUNSKE POSLEDICE
            
            
               
                  Komisija bi morala imeti možnost najema posojil na finančnih trgih z namenom nadaljnjega posojanja državi članici, ki zaprosi za finančno pomoč v okviru instrumenta SURE. 
               
            
            
               Poleg jamstev, ki jih dajo države članice, okvir vključuje tudi druge zaščitne ukrepe za zagotavljanje finančne trdnosti sheme, in sicer:
            
            
               ·strog in konservativen pristop k finančnemu upravljanju,
            
            
               ·oblikovanje posojilnega portfelja, ki omejuje tveganje koncentracije, letno izpostavljenost in čezmerno izpostavljenost do posameznih držav članic, hkrati pa zagotavlja, da se državam članicam, ki najbolj potrebujejo pomoč, lahko zagotovijo zadostna sredstva, ter
            
            
               ·možnosti obnovitve dolga.
            
            
               2020/0227 (NLE)
            
            
               Predlog
            
            
               IZVEDBENI SKLEP SVETA
            
            
               o dodelitvi začasne podpore Portugalski na podlagi Uredbe Sveta (EU) 2020/672 za ublažitev tveganj za brezposelnost v izrednih razmerah po izbruhu COVID-19
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, 
            
            
               ob upoštevanju Uredbe Sveta (EU) 2020/672 z dne 19. maja 2020 o vzpostavitvi evropskega instrumenta za začasno podporo za ublažitev tveganj za brezposelnost v izrednih razmerah (SURE) po izbruhu COVID-19
                  1
                in zlasti člena 6(1) Uredbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Portugalska je 11. avgusta 2020 zaprosila za finančno pomoč Unije, da bi dopolnila svoja nacionalna prizadevanja za obravnavanje učinka izbruha COVID-19 in njegovih socialno-ekonomskih posledic za delavce. 
            
            
               (2)Izbruh COVID-19 in izredni ukrepi, ki jih je Portugalska sprejela za zajezitev izbruha ter njegovih socialno-ekonomskih učinkov in učinkov, povezanih z zdravjem, bodo po pričakovanjih zelo močno vplivali na javne finance. V skladu z napovedjo Komisije iz pomladi 2020 naj bi primanjkljaj sektorja država Portugalske do konca leta 2020 znašal 6,5 % bruto domačega proizvoda (BDP), dolg sektorja država pa 131,6 % BDP. Glede na vmesno napoved Komisije iz poletja 2020 naj bi se BDP Portugalske v letu 2020 zmanjšal za 9,8 %. 
            
            
               (3)Izbruh COVID-19 je imobiliziral znaten del delovne sile na Portugalskem. To je povzročilo nenadno in močno povečanje javnofinančnih odhodkov na Portugalskem, povezano s shemami skrajšanega delovnega časa in podobnimi ukrepi, kot tudi z uporabo zadevnih ukrepov, povezanih z zdravjem, ki so bili uvedeni zaradi izbruha COVID-19, kot je navedeno v uvodnih izjavah 4 do 17. 
            
         
         
            
               (4)„Zakon št. 7/2009 z dne 12. februarja“, kot je naveden v prošnji Portugalske z dne 11. avgusta 2020, uvaja ukrep za podporo ohranjanja pogodb o zaposlitvi z začasno prekinitvijo dela ali skrajšanjem običajnega delovnega časa, ki je določen v portugalski delovnopravni zakonodaji. Ukrep upravičenim podjetjem zagotavlja kritje 70 % nadomestila za zaposlene, pri čemer nadomestilo znaša dve tretjini njihove običajne bruto plače. Za ta dvotretjinski popravek velja spodnja meja, ki je enaka nacionalni minimalni plači, in zgornja meja, ki je enaka trikratniku nacionalne minimalne plače. Pogoj za upravičenost je, da so podjetja prekinila svojo poslovno dejavnost ali so imela znatne izgube prihodka. 
            
            
               (5)„Uredba-zakon št. 10-G/2020 z dne 26. marca“ in „Uredba-zakon št. 27-B/2020 z dne 19. junija“, kot sta navedeni v prošnji Portugalske z dne 11. avgusta 2020, sta podlaga za uvedbo številnih ukrepov za obravnavanje učinka izbruha COVID-19. To vključuje novo in poenostavljeno posebno podporo za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa. Ta ukrep je podoben ukrepu iz uvodne izjave 4, vendar se izvaja po poenostavljenih postopkih, ki omogočajo hitrejši dostop do sredstev. Upravičenim podjetjem zagotavlja kritje 70 % nadomestila za zaposlene, pri čemer nadomestilo znaša dve tretjini njihove običajne bruto plače, delodajalci pa so oproščeni plačila prispevkov za socialno varnost. Za ta dvotretjinski popravek velja spodnja meja, ki je enaka nacionalni minimalni plači, in zgornja meja, ki je enaka trikratniku nacionalne minimalne plače. Pogoj za upravičenost je, da so podjetja prekinila svojo poslovno dejavnost ali so imela vsaj 40-odstotno izgubo prihodka v obdobju 30 dni pred vložitvijo prošnje za podporo v primerjavi z istim mesecem predhodnega leta ali z mesečnim povprečjem dveh mesecev pred tem obdobjem. Ukrep je bil večkrat razširjen, med drugim s prilagoditvijo izračuna nadomestila za zaposlene na štiri petine njihove običajne bruto plače in postopno ukinitvijo oprostitve plačila prispevkov za socialno varnost za upravičena podjetja. Ker oprostitev plačila prispevkov za socialno varnost pomeni izpad prihodkov za vlado, se za namene Uredbe Sveta 2020/672 lahko šteje za enakovredno javnofinančnim odhodkom.
            
            
               (6)V primerih, ko so podjetja v krizi zaradi izbruha COVID-19, ko so upravičena do ukrepov iz uvodne izjave 4 ali 5 in imajo program usposabljanja, ki ga odobrijo nacionalne javne službe za zaposlovanje in usposabljanje v okviru posebnih poklicnih programov, lahko zaposleni in podjetja prejmejo dodatek za usposabljanje, ki krije nadomestilo dohodka ter povezane stroške za usposabljanje, ki se izvaja med delovnim časom kot alternativa skrajšanju delovnega časa.
            
            
               (7)Poleg tega so organi uvedli posebno podporo za podjetja za ponoven začetek opravljanja poslovne dejavnosti. Da se olajša vrnitev na delo in omogoči ohranitev delovnih mest, lahko podjetja, katerih zaposleni so bili upravičeni do ukrepov iz uvodne izjave 4 ali 5, prejmejo nadomestilo bodisi v višini nacionalne minimalne plače na zadevnega zaposlenega, ki se izplača v enem obroku, bodisi v višini dvakratnika nacionalne minimalne plače na takega zaposlenega, ki se izplača postopoma v obdobju šestih mesecev. Če se podpora zagotovi postopoma, so podjetja upravičena tudi do delne, 50-odstotne oprostitve plačila prispevkov delodajalca za socialno varnost v zvezi z zadevnimi zaposlenimi.
            
            
               (8)Nazadnje, v skladu z Uredbo-zakonom št. 27-B/2020 z dne 19. junija so organi uvedli dodatek za stabilizacijo dohodka za zaposlene, ki so upravičeni do ukrepov iz uvodne izjave 4 ali 5. Do dodatka so upravičeni zaposleni, katerih bruto plača glede na raven iz februarja 2020 ni presegla dvakratnika nacionalne minimalne plače. Zaposleni prejmejo nadomestilo, ki je enako razliki med bruto plačo iz februarja 2020 in bruto plačo v obdobju, v katerem je bil zaposleni vključen v eno od dveh zgoraj navedenih podpornih shem, s spodnjo mejo 100 EUR in zgornjo mejo 351 EUR. 
            
            
               (9)„Uredba-zakon št. 10-A/2020 z dne 13. marca“ in „Zakon št. 2/2020 z dne 31. marca“
                  2
               , kot sta navedena v prošnji Portugalske z dne 11. avgusta 2020, uvajata posebno podporo za samozaposlene, neformalne delavce in družbenike. Ukrep zagotavlja mesečno nadomestilo, ki je enako registriranemu dohodku posameznikov, z zgornjo mejo 438,81 EUR, če je dohodek nižji od 658,21 EUR, oziroma dvema tretjinama registriranega dohodka posameznikov z zgornjo mejo 438,81 EUR, če je dohodek višji od 658,21 EUR. Med 13. marcem in 30. junijem 2020 se je za skupni znesek mesečne podpore uporabljala prvotna spodnja meja v višini 219,41 EUR. Upravičene osebe so posamezniki, ki so prekinili svojo poslovno dejavnost ali so imeli vsaj 40-odstotno izgubo prihodka v obdobju 30 dni pred vložitvijo prošnje za podporo v primerjavi z istim mesecem predhodnega leta ali z mesečnim povprečjem dveh mesecev pred tem obdobjem. 
            
            
               (10)„Uredba-zakon št. 10-A/2020 z dne 13. marca“, kot je navedena v prošnji Portugalske z dne 11. avgusta 2020, uvaja družinski dodatek za zaposlene, ki jim je onemogočeno delo, ker morajo skrbeti za otroke, mlajše od 12 let, ali druge vzdrževane osebe. Ukrep zagotavlja nadomestilo v višini 50 % nadomestila za zaposlene. Praviloma nadomestilo za zaposlene ustreza dvema tretjinama običajne bruto plače s spodnjo mejo, ki je enaka nacionalni minimalni plači, in zgornjo mejo, ki je enaka trikratniku nacionalne minimalne plače. Ta ukrep se lahko šteje za ukrep, podoben shemam skrajšanega delovnega časa iz Uredbe (EU) 2020/672, saj zagotavlja dohodkovno podporo zaposlenim, kar bo pomagalo kriti stroške otroškega varstva med zaprtjem šol, da bodo starši lahko nadaljevati delo in da ne bi bila ogrožena delovna razmerja. 
            
            
               (11)„Odredba vlade št. 3485-C/2020 z dne 17. marca“, „Odredba vlade št. 4395/2020 z dne 10. aprila“ in „Odredba vlade št. 5897-B/2020 z dne 28. maja“, kot so navedene v prošnji Portugalske z dne 11. avgusta 2020, uvajajo posebno podporo za ohranjanje pogodb o zaposlitvi izvajalcev usposabljanja zaradi odpovedi izvedbe poklicnih usposabljanj. Javna podpora zajema nadomestilo, ki krije plačo izvajalcev usposabljanja, tudi če se poklicno usposabljanje ne izvede.
            
            
               (12)„Resolucija Sveta regionalne vlade Azorov št. 97/2020 z dne 8. aprila“, „Resolucija Sveta regionalne vlade Azorov št. 120/2020 z dne 28. aprila“, „Resolucija Sveta regionalne vlade Azorov št. 128/2020 z dne 5. maja“, „Resolucija Sveta regionalne vlade Azorov št. 129/2020 z dne 5. maja“, „Resolucija Sveta regionalne vlade Azorov št. 195/2020 z dne 15. julija“, „Resolucija Sveta regionalne vlade Azorov št. 196/2020 z dne 15. julija“ in „Resolucija Sveta regionalne vlade Azorov št. 200/2020 z dne 17. julija“, kot so navedene v prošnji Portugalske z dne 11. avgusta 2020, uvajajo več regionalnih ukrepov v zvezi z zaposlovanjem v avtonomni pokrajini Azori. Namen posebnih ukrepov, vključno z dodatnimi regionalnimi sredstvi poleg nacionalnih shem, in sicer za delo s skrajšanim delovnim časom, podporo za samozaposlene in za podjetja, da lahko ponovno začnejo opravljati svojo dejavnost, je ohraniti zaposlenost v regiji Azori v času izbruha COVID-19. Pogoj za podporo v okviru ukrepov je, da se ohranijo pogodbe o zaposlitvi in poslovna dejavnost.
            
            
               (13)„Resolucija regionalne vlade Madeire št. 101/2020 z dne 13. marca“ in „Odlok št. 133-B/2020 podpredsedstva regionalne vlade Madeire ter regionalnega sekretariata za socialno vključenost in državljanstvo z dne 22. aprila“, kot sta navedena v prošnji Portugalske z dne 11. avgusta 2020, uvajata več regionalnih ukrepov v zvezi z zaposlovanjem v avtonomni pokrajini Madeira. Namen posebnih ukrepov, vključno z dodatnimi regionalnimi sredstvi poleg nacionalnih shem, in sicer za delo s skrajšanim delovnim časom, podporo za samozaposlene in za podjetja, da lahko ponovno začnejo opravljati svojo dejavnost, je ohraniti zaposlenost v regiji Azori v času izbruha COVID-19. Pogoj za podporo v okviru ukrepov je, da se ohranijo pogodbe o zaposlitvi in poslovna dejavnost.
            
            
               (14)„Uredba-zakon št. 10-A/2020 z dne 13. marca“ in „Zakon št. 2/2020 z dne 31. marca“
                  3
               , kot sta navedena v prošnji Portugalske z dne 11. avgusta 2020, določata nadomestilo za zaposlene in samozaposlene, ki začasno ne morejo opravljati svoje poklicne dejavnosti, ker so v preventivni izolaciji. Taki delavci so upravičeni do nadomestila, ki je enako njihovi osnovni plači. S tema pravnima podlagama je bilo uvedeno tudi nadomestilo za bolniško odsotnost zaradi okužbe s COVID-19. V primerjavi s standardnim portugalskim sistemom nadomestil za bolniško odsotnost se za odobritev nadomestila za bolniško odsotnost zaradi COVID-19 ne uporablja čakalna doba. Javna podpora zajema nadomestilo, ki je enako bruto plači.
            
            
               (15)„Uredba-zakon št. 10-A z dne 13. marca“, kot je navedena v prošnji Portugalske z dne 11. avgusta 2020, omogoča nakup osebne zaščitne opreme, ki se uporablja na delovnem mestu, zlasti v javnih bolnišnicah, na resornih ministrstvih, v občinah in avtonomnih regijah Azori in Madeira, kot ukrep, povezan z zdravjem. Poleg tega ta pravna podlaga uvaja kampanjo za higieno v šolah za zagotovitev varne vrnitve učiteljev, drugega osebja ter učencev in dijakov na delo oziroma k pouku.
            
            
               (16)Organi so uvedli testiranje okužb s COVID-19 za bolnišnične paciente in delavce v javnih bolnišnicah ter zaposlene v domovih za nego in ustanovah za varstvo otrok. Ta znesek se financira iz splošnega proračuna in zato nima izrecne pravne podlage.
            
            
               (17)In nazadnje, „Zakon št. 27-A/2020 z dne 24. julija“, kot je naveden v prošnji Portugalske z dne 11. avgusta 2020, uvaja posebno nadomestilo za zaposlene v nacionalni zdravstveni službi, vključene v boj proti izbruhu COVID-19. Gre za enkratni dodatek za uspešnost, ki ustreza 50 % običajne bruto plače zaposlenega.
            
            
               (18)Portugalska izpolnjuje pogoje, da lahko zaprosi za finančno pomoč iz člena 3 Uredbe (EU) 2020/672. Portugalska je Komisiji predložila ustrezne dokaze, da so se dejanski in načrtovani javnofinančni odhodki od 1. februarja 2020 povečali za 5 934 462 488 EUR zaradi nacionalnih ukrepov, sprejetih za obravnavanje socialno-ekonomskih učinkov izbruha COVID-19. Povečanje, neposredno povezano z zgoraj navedenimi ukrepi, ki zajemajo sheme skrajšanega delovnega časa ali podobne ukrepe, pomeni nenadno in močno povečanje, ker je povezano z novimi ukrepi ter povečanjem povpraševanja po obstoječih ukrepih, ki skupaj zajemajo znaten delež podjetij in delovne sile na Portugalskem. 
            
            
               (19)Komisija se je v skladu s členom 6 Uredbe (EU) 2020/672 posvetovala s Portugalsko ter preverila nenadno in močno povečanje dejanskih in načrtovanih javnofinančnih odhodkov, ki je neposredno povezano s shemami skrajšanega delovnega časa in podobnimi ukrepi, kot tudi z uporabo zadevnih ukrepov, povezanih z zdravjem, ki so bili uvedeni zaradi izbruha COVID-19, kot je opisano v prošnji z dne 11. avgusta 2020. 
            
            
               (20)Zato bi bilo treba zagotoviti finančno pomoč za podporo Portugalski pri obravnavanju socialno-ekonomskih učinkov resnih gospodarskih motenj, ki jih je povzročil izbruh COVID-19.
            
            
               (21)Ta sklep ne bi smel posegati v izid kakršnih koli postopkov v zvezi z izkrivljanjem delovanja notranjega trga, ki se lahko izvedejo, in sicer zlasti na podlagi členov 107 in 108 PDEU. Ne razveljavlja zahteve, da države članice Komisijo v skladu s členom 108 PDEU obvestijo o primerih morebitne državne pomoči.
            
            
               (22)Portugalska bi morala Komisijo redno obveščati o izvrševanju načrtovanih javnofinančnih odhodkov, da bi Komisija lahko ocenila, v kolikšnem obsegu je Portugalska izvršila navedene odhodke.
            
            
               (23)Odločitev o zagotovitvi finančne pomoči je bila sprejeta ob upoštevanju obstoječih in pričakovanih potreb Portugalske, pa tudi prošenj za finančno pomoč v skladu z Uredbo (EU) 2020/672, ki so jih že predložile ali jih nameravajo predložiti druge države članice, pri čemer se upoštevajo načela enake obravnave, solidarnosti, sorazmernosti in preglednosti –
            
         
         
            
               SPREJEL NASLEDNJI SKLEP: 
            
            
               Člen 1
            
            
               Portugalska izpolnjuje pogoje iz člena 3 Uredbe (EU) 2020/672. 
            
            
               Člen 2
            
            
               1.Unija da Portugalski na voljo posojilo v znesku največ 5 934 462 488 EUR. Povprečna zapadlost posojila ne presega 15 let.
            
            
               2.Obdobje razpoložljivosti finančne pomoči, dodeljene s tem sklepom, je 18 mesecev od prvega dne po začetku veljavnosti tega sklepa. 
            
            
               3.Komisija da Portugalski na voljo finančno pomoč Unije v največ osmih obrokih. Obrok se lahko izplača v eni ali več tranšah. Zapadlost tranš prvega obroka je lahko daljša od največje povprečne zapadlosti iz odstavka 1. V takih primerih se zapadlost nadaljnjih tranš določi tako, da največja povprečna zapadlost iz odstavka 1 ni presežena, ko so izplačani vsi obroki. 
            
            
               4.Prvi obrok se sprosti ob začetku veljavnosti sporazuma o posojilu iz člena 8(2) Uredbe (EU) 2020/672.  
            
            
               5.Portugalska plača strošek financiranja Unije iz člena 4 Uredbe (EU) 2020/672 za vsak obrok ter vse pristojbine, stroške in odhodke Unije, ki izhajajo iz financiranja. 
            
            
               6.Komisija odloča o obsegu in sprostitvi obrokov ter velikosti tranš. 
            
            
               Člen 3 
            
            
               Portugalska lahko financira naslednje ukrepe:
            
            
               (a)podporo za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa, kot je določeno v členih 298–308 Zakona št. 7/2009 z dne 12. februarja;
            
            
               (b)novo in poenostavljeno posebno podporo za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa, kot je določeno v Uredbi-zakonu št. 10-G/2020 z dne 26. marca in členu 2 Uredbe-zakona št. 27-B/2020 z dne 19. junija;
            
            
               (c)posebne poklicne programe za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa, kot je določeno v členih 7–9 Uredbe-zakona št. 10-G/2020 z dne 26. marca;
            
            
               (d)novo posebno podporo za podjetja za ponoven začetek opravljanja poslovne dejavnosti, kot je določeno v členu 4(1)–(7) in (10)–(12) ter členu 5 Uredbe-zakona št. 27-B/2020 z dne 19. junija;
            
            
               (e)novi dodatek za stabilizacijo dohodka za zaposlene, ki so upravičeni do zgoraj navedene podpore za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa iz portugalske delovnopravne zakonodaje ali do nove in poenostavljene podpore, uvedene v odziv na pandemijo COVID-19, kot je določeno v členu 3 Uredbe-zakona št. 27-B/2020 z dne 19. junija;
            
            
               (f)novo in postopno posebno podporo za ohranjanje pogodb o zaposlitvi z začasnim skrajšanjem običajnega delovnega časa, kot je določeno v Uredbi-zakonu št. 46-A/2020 z dne 30. julija;
            
            
               (g)novo posebno podporo za samozaposlene, neformalne delavce in družbenike, kot je določeno v členih 26–28 Uredbe-zakona št. 10-A/2020 z dne 13. marca in členu 325-G Zakona št. 2/2020 z dne 31. marca, kakor je bil spremenjen s členom 3 Zakona št. 27-A/2020 z dne 24. julija;
            
            
               (h)družinski dodatek za zaposlene, ki jim je onemogočeno delo, ker morajo skrbeti za otroke, mlajše od 12 let, ali druge vzdrževane osebe, kot je določeno v členu 23 Uredbe-zakona št. 10-A/2020 z dne 13. marca;
            
         
         
            
               (i)posebno podporo za ohranjanje pogodb o zaposlitvi izvajalcev usposabljanja zaradi odpovedi izvedbe poklicnih usposabljanj, kot je določeno v Odredbi vlade št. 3485-C/2020 z dne 17. marca, Odredbi vlade št. 4395/2020 z dne 10. aprila in Odredbi vlade št. 5897-B/2020 z dne 28. maja;
            
            
               (j)regionalne ukrepe v zvezi z zaposlovanjem v avtonomni regiji Azori, kot je določeno v Resoluciji Sveta regionalne vlade Azorov št. 97/2020 z dne 8. aprila, Resoluciji Sveta regionalne vlade Azorov št. 120/2020 z dne 28. aprila, Resoluciji Sveta regionalne vlade Azorov št. 128/2020 z dne 5. maja, Resoluciji Sveta regionalne vlade Azorov št. 129/2020 z dne 5. maja, Resoluciji Sveta regionalne vlade Azorov št. 195/2020 z dne 15. julija, Resoluciji Sveta regionalne vlade Azorov št. 196/2020 z dne 15. julija in Resoluciji Sveta regionalne vlade Azorov št. 200/2020 z dne 17. julija;
            
            
               (k)regionalne ukrepe v zvezi z zaposlovanjem v avtonomni pokrajini Madeira, kot je določeno v Resoluciji regionalne vlade Madeire št. 101/2020 z dne 13. marca in Odloku št. 133-B/2020 podpredsedstva regionalne vlade Madeire ter regionalnega sekretariata za socialno vključenost in državljanstvo z dne 22. aprila;
            
            
               (l)nadomestilo za zaposlene in samozaposlene v preventivni izolaciji, kot je določeno v členu 19 Uredbe-zakona št. 10-A/2020 z dne 13. marca in členu 325-F Zakona št. 2/2020 z dne 31. marca, kakor je bil spremenjen s členom 3 Zakona št. 27-A/2020 z dne 24. julija;
            
            
               (m)nadomestilo za bolniško odsotnost zaradi okužbe s COVID-19, kot je določeno v členu 20 Uredbe-zakona št. 10-A/2020 z dne 13. marca in členu 325-F Zakona št. 2/2020 z dne 31. marca, kakor je bil spremenjen s členom 3 Zakona št. 27-A/2020 z dne 24. julija;
            
            
               (n)nakup osebne zaščitne opreme, ki se uporablja na delovnem mestu, zlasti v javnih bolnišnicah, na resornih ministrstvih, v občinah in avtonomnih regijah Azori in Madeira, kot je določeno v členu 3 Uredbe-zakona št. 10-A z dne 13. marca;
            
            
               (o)kampanjo za higieno v šolah, kot je določeno v členu 9 Uredbe-zakona št. 10-A/2020 z dne 13. marca;
            
            
               (p)testiranje okužb s COVID-19 za bolnišnične paciente in delavce v javnih bolnišnicah ter zaposlene v domovih za nego in ustanovah za varstvo otrok;
            
            
               (q)novo posebno nadomestilo za delavce v nacionalni zdravstveni službi, vključene v boj proti izbruhu COVID-19, kot je določeno v členu 42-A Zakona št. 2/2020 z dne 31. marca, kakor je bil spremenjen s členom 3 Zakona št. 27-A/2020 z dne 24. julija.
            
            
               Člen 4
            
            
               Portugalska do [DATUM: 6 mesecev po datumu objave tega sklepa] in nato vsakih 6 mesecev obvešča Komisijo o izvrševanju načrtovanih javnofinančnih odhodkov, dokler načrtovani javnofinančni odhodki niso v celoti izvršeni.
            
            
               Člen 5
            
            
               Ta sklep je naslovljen na Portugalsko republiko.
            
            
               Člen 6
            
            
               Ta sklep se objavi v Uradnem listu Evropske unije. 
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 159, 20.5.2020, str. 1.
               
               
                  
                     (2)
                  
                        Kakor je bil spremenjen z Zakonom št. 27-A/2020 z dne 24. julija.
               
               
                  
                     (3)
                  
                        Kakor je bil spremenjen z Zakonom št. 27-A/2020 z dne 24. julija.